BEGRUNDELSE

BAGGRUND FOR FORSLAGET

1.De regler, der gælder for økonomisk støtte fra Den Europæiske Fond for Tilpasning til Globaliseringen (EGF), er fastsat i Europa-Parlamentets og Rådets forordning (EU) nr. 1309/2013 af 17. december 2013 om Den Europæiske Fond for Tilpasning til Globaliseringen (2014-2020) og ophævelse af forordning (EF) nr. 1927/2006 ("EGF-forordningen").

2.Den 22. maj 2018 indgav Grækenland ansøgning EGF/2018/003 EL/Attica publishing - om økonomisk EGF-støtte som følge af afskedigelser i den økonomiske sektor, som er klassificeret under NACE (rev. 2) hovedgruppe 58 (Udgivervirksomhed) i NUTS 2-regionen Aττική (Attika) (ES 30) i Grækenland.

3.Efter en vurdering af denne ansøgning har Kommissionen i overensstemmelse med de gældende bestemmelser i EGF-forordningen konkluderet, at betingelserne for tildeling af økonomisk EGF-støtte er opfyldt.

RESUMÉ AF ANSØGNINGEN

EGF-ansøgning EGF/2018/003 EL/Attica publishing Medlemsstat Grækenland Berørt(e) region(er) (på NUTS 2-niveau) Aττική (Attika) (EL 30) Dato for indgivelse af ansøgningen Den 22. maj 2018 Dato for kvittering for modtagelse af ansøgningen Den 22. maj 2018 Dato for anmodning om yderligere oplysninger Den 1. august 2018 Frist for indsendelse af yderligere oplysninger Den 12. september 2018 Frist for afslutningen af vurderingen Den 24. oktober 2018 Interventionskriterium EGF-forordningens artikel 4, stk. 1, litra b)

Antal berørte virksomheder 3 Økonomisk(e) aktivitetssektor(er) (NACE (rev. 2) hovedgruppe) Hovedgruppe 58 ("Udgivervirksomhed") Referenceperiode (ni måneder): 29. maj 2017 – 28. februar 2018 Samlet antal afskedigelser 550 Samlet antal støtteberettigede modtagere 550 Samlet antal tiltænkte støttemodtagere 550 Budget til de individualiserede tilbud (EUR) 3 697 500 EGF-implementeringsbudget (EUR) 150 000 Samlet budget (EUR) 3 847 500 EGF-støtte (60 %) i EUR 2 308 500

VURDERING AF ANSØGNINGEN

Sagsforløb

4.De græske myndigheder indgav ansøgning EGF/2018/003 EL/Attica publishing den 22. maj 2018, dvs. inden for en periode på 12 uger fra den dato, hvor interventionskriterierne, der er omhandlet i EGF-forordningens artikel 4, var opfyldt. Kommissionen bekræftede modtagelsen af ansøgningen samme dag og anmodede de græske myndigheder om yderligere oplysninger inden for to uger fra den dato, hvor Kommissionen var i besiddelse af oversættelsen af ansøgningen, den 1. august 2018. Den 1. august 2018 blev der indsendt yderligere oplysninger inden for seks uger efter anmodningen. Fristen på 12 uger efter modtagelsen af den fuldstændige ansøgning, inden for hvilken Kommissionen skal afslutte sin vurdering af, om ansøgningen opfylder betingelserne for at få økonomisk støtte, udløber den 24. oktober 2018.

Ansøgningens støtteberettigelse

Interventionskriterier

5.De græske myndigheder indgav ansøgningen i medfør af interventionskriteriet i EGF-forordningens artikel 4, stk. 1, litra b), som forudsætter mindst 500 arbejdstagere, der afskediges over en referenceperiode på ni måneder, i virksomheder, der er aktive inden for den samme økonomiske sektor i en hovedgruppe i NACE (rev. 2), og som befinder sig i en region eller to sammenhængende regioner på NUTS 2-niveau i en medlemsstat. Der var 550 afskedigelser i den økonomiske sektor, som er klassificeret under NACE (rev. 2) hovedgruppe 58 (Udgivervirksomhed) i NUTS 2-regionen Aττική (Attika) (EL 30).

6.Referenceperioden på ni måneder for ansøgningen løb fra den 29. maj 2017 til den 28. februar 2018.

Berørte virksomheder og støttemodtagere

7.Virksomheder og antal afskedigelser i referenceperioden:

Virksomheder Afskedigelser i referenceperioden Lambrakis Press SA (DOL) 324 Ethnos Publications SA 185 Pegasus Magazines Publications 41



Virksomheder i alt: 3 Antal afskedigelser i alt: 550

Beregning af afskedigelser og aktivitetsophør

8.Alle afskedigelser i referenceperioden er blevet beregnet fra den dato, hvor arbejdsgiveren gav den enkelte arbejdstager meddelelse om afskedigelse eller opsigelse af arbejdstagerens ansættelseskontrakt.